Kwalejin Barewa kwaleji ce a Zariya, Jihar Kaduna, arewacin Nijeriya . An kafa ta a cikin shekara ta 1921 Wanda Gwamnan Birtaniya Na mulkin mallaka wato: Janar Hugh Clifford, ya kafa. A farkon karni na 20th wato 1900, a Arewacin Nijeriya da akwai bukatuwa ta manyan makarantu sosai, hakan ya sa shi Janar Clifford yin kokarin kafa makarantu a yankin, makaranta ta farko da ya kafa ita ce a Katsina a Shekarar 1921 da sunan "Kwalejin Horas da Malamai" daga baya kuma aka sauya sunan zuwa "Babbar Kwaleji ta Katsina" duk dai a lokacin ta na Katsina, an cimma yarjejeniyar mayar da ita Zaria amma sai aka mayar da ita Kaduna a shekarar 1945 da sunan "Kwalejin Kaduna" daga nan kuma a shekarar 1949 an dawo da ita Zaria da sunan "Makarantar Sakandiren Zaria" a shekarar 1956 an kuma sauya sunan zuwa "Kwalejin Gwamnati ta Zaria" da kuma mazauninta na din-din, sai de kuma a shekarar 1971 a taron tsofaffin daliban makarantar na (Golden Jubilee) wato cikar ta shekara 50 da kafuwa, a taron an tsayar da cewa BAREWA shine Sabon sunan Makarantar kuma suna na din-din, sunan ya samo asali ne daga Bajo na makarantar mai hoton Barewa da rubutun larabci an sa (man jadda wa jadda).[1] Makarantar ɗayan manyan makarantun kwana ne a Arewacin Najeriya kuma itace makarantar da ta fi shahara a makarantun gaba da firamare a can da har zuwa farkon shekara ta 1960s.